2011年10月18日外泄个一份文件顯示，黎智英勒2005至2010年內，先後捐款亨八冷打2,000萬港幣畀陳日君，天主教香港教區副主教陳志明勒17日回應記者查詢辰光表明，陳日君朆代表教區收取歇黎智英捐款，「教區帳目朆顯示有收黎智英个捐款」，至於陳日君本人是否有收取嚜，陳志明表示弗曉得。陳日君10月19日承認曾收過黎智英巨額捐款，用勒「不方便」動用教區經費个事體，捐款用途包括支援內地地下教會人士、捐助海外天災个人道救援、贊助小朋友旅行及參與聖誕聯歡、買商務客位機票到羅馬等地參加宗教會議等。伊強調從朆有得花勒自家享受浪，對於往梵蒂岡辰光乘搭商務機位，伊解釋箇是因爲「年紀大，真係需要休息」。